Title: Постановление КМ РТ от 30.09.2021 N 939(ред. от 22.07.2022)"Об утверждении Положения о региональном государственном лицензионном контроле за осуществлением предпринимательской деятельности по управлению многоквартирными домами"
Author: Гузель Мингазова
Last saved by: Чулпан
Company: КонсультантПлюс Версия 4022.00.09

ТАТАРСТАН РЕСПУБЛИКАСЫ МИНИСТРЛАР КАБИНЕТЫНЫҢ

КҮПФАТИРЛЫ ЙОРТЛАР БЕЛӘН ИДАРӘ ИТҮ БУЕНЧА ЭШКУАРЛЫК ЭШЧӘНЛЕГЕН ГАМӘЛГӘ АШЫРУГА ТӨБӘК ДӘҮЛӘТ ЛИЦЕНЗИЯ КОНТРОЛЕ ТУРЫНДАГЫ НИГЕЗЛӘМӘНЕ РАСЛАУ ХАКЫНДА 

2021 ЕЛНЫҢ 30 СЕНТЯБРЕНДӘГЕ 939 НОМЕРЛЫ КАРАРЫ

| | Үзгәртүче документлар исемлеге (ТР Министрлар Кабинетының түбәндәге карарлары редакциясендә: 24.12.2021 N 1276, от 22.07.2022 N 713) |

Татарстан Республикасы Министрлар Кабинеты карар бирә:

1. Күпфатирлы йортлар белән идарә итү буенча эшкуарлык эшчәнлеген гамәлгә ашыруга төбәк дәүләт лицензия контроле турында кушымта итеп бирелгән нигезләмәне расларга.
2. Әлеге карарның 2022 елның 1 мартыннан үз көченә керүен билгеләргә.
3. Әлеге карарның үтәлешен тикшерүне Татарстан Республикасы Дәүләт торак инспекциясенә йөкләргә.

Татарстан Республикасы Премьер-министры 
А.В. ПЕСОШИН

Татарстан Республикасы Министрлар кабинетының 2021 елның 30 сентябендәге 939 номерлы карары белән расланган 

КҮПФАТИРЛЫ ЙОРТЛАР БЕЛӘН ИДАРӘ ИТҮ БУЕНЧА ЭШКУАРЛЫК ЭШЧӘНЛЕГЕН ГАМӘЛГӘ АШЫРУГА ТӨБӘК ДӘҮЛӘТ ЛИЦЕНЗИЯ КОНТРОЛЕ ТУРЫНДА НИГЕЗЛӘМӘ

| | Үзгәртүче документлар исемлеге (ТР Министрлар Кабинетының 22.07.2022 № 713 карары редакциясендә) |

I. Гомуми нигезләмәләр

1. Әлеге Нигезләмә «Россия Федерациясендә дәүләт контроле (күзәтчелеге) һәм муниципаль контроль турында» 2020 елның 31 июлендәге 248-ФЗ номерлы федераль закон, «Күпфатирлы йортлар белән идарә итү буенча эшкуарлык эшчәнлеген лицензияләү турында» 2014 елның 28 октябрендәге 1110 номерлы Россия Федерациясе Хөкүмәте карары белән расланган Күпфатирлы йортлар белән идарә итү буенча эшкуарлык эшчәнлеген лицензияләү һәм күпфатирлы йортлар белән идарә итү буенча эшкуарлык эшчәнлеген гамәлгә ашыруга төбәк дәүләт лицензия контролен гамәлгә ашыру турында нигезләмә нигезендә эшләнгән һәм күпфатирлы йортлар белән идарә итү буенча эшкуарлык эшчәнлеген гамәлгә ашыруга төбәк дәүләт лицензия контролен гамәлгә ашыру тәртибен билгели (алга таба – лицензия контроле).
2. Лицензия тикшерүе әлеге Нигезләмә нигезендә Татарстан Республикасы Дәүләт торак инспекциясе (алга таба –Инспекция) тарафыннан башкарыла.
3. Лицензия тикшерүе Татарстан Республикасының Дәүләт торак инспекторлары булган Инспекция вазыйфаи затлары (алга таба –Инспекция вазыйфаи затлары, Инспектор) тарафыннан башкарыла.
Инспекциянең вазыйфаи затлары:
а) Инспекция башлыгы – Татарстан Республикасының Баш дәүләт торак инспекторы;
б) Инспекция башлыгы урынбасарлары – Татарстан Республикасы Баш дәүләт торак инспекторы урынбасарлары;
в) Инспекция башлыгы урынбасарлары – районара һәм шәһәр торак инспекцияләре башлыклары;
г) регламентлары буенча лицензия контролен гамәлгә ашыру буенча вәкаләтләре каралган Инспекциянең вазыйфаи затлары.
4. Контроль (күзәтчелек) чараларын үткәрү турында карарлар кабул итүгә вәкаләтле вазыйфаи затлар: Инспекция башлыгы (башлык урынбасарлары), Инспекция башлыгы урынбасарлары – районара һәм шәһәр торак инспекцияләре башлыклары тора.
5. Лицензия контроле объектлары булып, лицензия нигезендә күпфатирлы йортлар белән идарә итү буенча эшкуарлык эшчәнлеген гамәлгә ашыручы юридик затларның һәм шәхси эшкукарларның (алга таба –лицензиатлар) эшчәнлеге, гамәлләре (гамәл кылмавы) тора.
6. Лицензия контроле объектларын исәпкә алу торак-коммуналь хуҗалыкның дәүләт мәгълүмат системасын (алга таба - ТКХ ДМС) кулланып, Лицензия контроле объектлары турында «Торак-коммуналь хуҗалыкның дәүләт мәгълүмат системасы турында» 2014 елның 21 июлендәге 209-ФЗ номерлы федераль законның 7 статьясында билгеләнгән таләпләр нигезендә ТКХ ДМС урнаштырыла торган, ведомствоара мәгълүмати хезмәттәшлек кысаларында алына торган мәгълүмат, һәркемгә ачык мәгълүмат, шулай ук профилактика чаралары һәм контроль (күзәтчелек) чаралары нәтиҗәләре буенча алына торган мәгълүматны җыю, анализын эшкәртү һәм исәпкә алу юлы белән башкарыла.
7. Лицензия контроленең предметы булып, лицензиатның лицензия таләпләрен үтәве тора.
Россия Федерациясе Торак кодексының 193 статьясының 1 өлешендәге 1 – 6.1 пунктларында каралган таләпләрдән тыш, лицензиатка лицензия таләпләре булып түбәндәге таләпләр тора:
а) Россия Федерациясе Торак кодексының 161 статьясының 2.3 өлешендә каралган таләпләрне үтәү;
б) Россия Федерациясе Торак кодексының 162 статьясының 2 өлешендә каралган күпфатирлы йорт белән идарә итү шартнамәсе буенча бурычларны үтәү;
в) Россия Федерациясе Торак кодексының 45 статьясының 3.1 өлешендә каралган таләпләрне үтәү;
г) Россия Федерациясе Торак кодексының 162 статьясының 7 өлешендә һәм 198 статьясының 6 өлешендә каралган таләпләрне үтәү.
8. Лицензия контролен гамәлгә ашыруга вәкаләтле вазыйфаи затлар лицензия контролен гамәлгә ашырганда «Россия Федерациясендә дәүләт контроле (күзәтчелеге) һәм муниципаль контроль турында» 2020 елның 31 июлендәге 248-ФЗ номерлы федераль законның 29 статьясында билгеләнгән хокукларга ия һәм бурычларны үти (алга таба – 248-ФЗ номерлы Федераль закон).
9. Лицензия контролен гамәлгә ашыруга вәкаләтле вазыйфаи затларның «Татарстан Республикасы дәүләт граждан хезмәткәренең хезмәт таныклыгы турында» Татарстан Республикасы Президентының 2006 елның 16 гыйнварындагы УП-8 номерлы Указы нигезендә расланган форма буенча бердәм үрнәктәге хезмәт таныклыклары була.
10. Лицензия контролен оештыру һәм гамәлгә ашыру 248-ФЗ номерлы федераль закон белән көйләнә.

II. Лицензия контролен гамәлгә ашырганда закон белән саклана торган кыйммәтләргә зыян китерү (зарар китерү) куркынычлары белән идарә итү

11. Лицензия контролен гамәлгә ашырганда, зыян (зарар китерү) куркынычларын бәяләү һәм идарә итү системасы кулланыла.
12. Инспекция, лицензия контролен гамәлгә ашырганда, лицензия контроле объектларын зыян (зарар) китерү куркынычының түбәндәге категорияләренең берсенә кертә:
а) югары куркыныч;
б) уртача куркыныч;
в) урта куркыныч;
г) түбән куркыныч.
13. Лицензия контроле объектларын зарар (зыян) китерү куркынычының билгеле бер категориясенә кертү аларның характеристикаларын лицензия контроле объектларын әлеге Нигезләмәгә 1 нче кушымта нигезендә закон белән саклана торган кыйммәтләргә зарар (зыян) китерү куркынычы категорияләренә кертү критерийлары белән чагыштыру нигезендә башкарыла.
14. Лицензия контроле объектларына карата планлы контроль (күзәтчелек) чаралары куркыныч категориясенә бәйле рәвештә үткәрелә.
Югары куркыныч категориясе өчен – түбәндәге контроль (күзәтчелек) чараларның берсе:
инспекция визиты – өч елга бер тапкыр;
документар тикшерү – өч елга бер тапкыр;
күчмә тикшерү – өч елга бер тапкыр.
Уртача куркыныч категориясе өчен –түбәндәге контроль (күзәтчелек) чараларның берсе:
инспекция визиты – дүрт елга бер тапкыр;
документар тикшерү – дүрт елга бер тапкыр;
күчмә тикшерү – дүрт елга бер тапкыр;
Урта куркыныч категориясе өчен –түбәндәге контроль (күзәтчелек) чараларның берсе:
инспекция визиты – биш елга бер тапкыр;
документар тикшерү – биш елга бер тапкыр;
күчмә тикшерү – биш елга бер тапкыр.
15. Түбән куркыныч категориясенә кертелгән лицензия контроле объектларына карата планлы контроль (күзәтчелек) чаралары үткәрелми.
16. Лицензия контроленең төп күрсәткечләре һәм аларның максатчан кыйммәтләре, индикатив күрсәткечләр әлеге Нигезләмәгә 2 нче кушымтада китерелгән.

III. Лицензия контролен гамәлгә ашырганда профилактик чаралар
 үткәрүне оештыру

17. Лицензиатлар тарафыннан лицензия таләпләрен намус белән үтәүне стимуллаштыру, лицензия таләпләрен бозуга һәм (яисә) закон белән саклана торган кыйммәтләргә зыян (зарар) китерергә сәләтле шартларны, сәбәпләрне һәм факторларны бетерү, шулай ук лицензия таләпләрен лицензиатларга җиткерү өчен шартлар тудыру, лицензия контролен гамәлгә ашырганда аларны үтәү ысуллары турында мәгълүматлылыкны арттыру максатларында Инспекция тарафыннан ел саен закон белән саклана торган кыйммәтләргә зарар (зыян) китерү куркынычларын профилактикалау программасы нигезендә профилактика чаралары гамәлгә ашырыла.
18. Лицензия контроле кысаларында түбәндәге профилактика чаралары гамәлгә ашырыла:
а) мәгълүмат бирү;
б) хокукны куллану тәҗрибәсен гомумиләштерү;
в) кисәтү белдерү;
г) консультация бирү;
д) профилактик визит.
19. Мәгълүматлаштыру Россия Федерациясенең дәүләт, коммерция, хезмәт һәм закон белән саклана торган башка сер турындагы законнары таләпләрен исәпкә алып, 248-ФЗ номерлы Федераль законның 46 статьясы нигезендә башкарыла.
20. Хокукны куллану практикасын гомумиләштерү ел саен Инспекциянең вазыйфаи затлары тарафыннан үткәрелгән контроль (күзәтчелек) чаралары һәм аларның нәтиҗәләре турында мәгълүмат җыю һәм анализлау, шулай ук Инспекция адресына килгән мөрәҗәгатьләрне анализлау юлы белән башкарыла.
Хокукны куллану тәҗрибәсен гомумиләштерү нәтиҗәләре буенча Инспекция тарафыннан Инспекциянең хокукны куллану тәҗрибәсен гомумиләштерү нәтиҗәләрен үз эченә алган доклад проекты әзерләнә (алга таба – хокукны куллану тәҗрибәсе турында доклад), ул мәҗбүри рәвештә ачык тыңлаулар уза.
21. Хокукны куллану тәҗрибәсе турындагы доклад Инспекция башлыгының боерыгы белән хисап елыннан соң киләсе елның 10 мартына кадәр раслана һәм «Интернет» мәгълүмати-телекоммуникация челтәрендә Инспекциянең рәсми сайтында хисап елыннан соң киләсе елның 15 мартына кадәр урнаштырыла.
Хокукны куллану тәҗрибәсе турындагы доклад Инспекция тарафыннан торак-коммуналь хуҗалык өлкәсендә дәүләт сәясәтен һәм норматив-хокукый көйләүне эшләү һәм гамәлгә ашыру функцияләрен гамәлгә ашыручы федераль башкарма хакимият органы адресына Инспекциянең рәсми сайтында «Интернет» мәгълүмати-телекоммуникация челтәрендә урнаштырылганнан соң ике эш көне эчендә җибәрелергә тиеш.
22. Кисәтү бирү 248-ФЗ номерлы федераль законның 49 статьясы нигезендә гамәлгә ашырыла.
Инспекциядә лицензия таләпләрен бозуга әзерләнү турында мәгълүмат яки лицензия таләпләрен бозу билгеләре булган очракта һәм (яки) лицензия таләпләрен бозу закон белән саклана торган кыйммәтләргә зарар (зыян) китергән яки закон белән саклана торган кыйммәтләргә зарар (зыян) китерү куркынычы тудырган дигән расланган мәгълүматлар булмаган очракта, Инспекция лицензиатка лицензия таләпләрен бозуга юл куймау турында кисәтү (алга таба – кисәтү) һәм лицензия таләпләрен үтәүне тәэмин итү буенча чаралар күрергә тәкъдим итә.
Лицензиат, кисәтү алганнан соң 15 эш көненнән дә соңга калмыйча, Инспекциягә кисәтүгә каршылык белдерергә хокуклы, анда түбәндәгеләр күрсәтелә:
а) юридик затның атамасы, шәхси эшкуарның фамилиясе, исеме, атасының исеме (булган очракта);
б) салым түләүченең – лицензиатның идентификация номеры;
в) лицензиат лицензиясенең датасы һәм номеры;
г) лицензиат адресына җибәрелгән кисәтү датасы һәм номеры;
г) кисәтүдә күрсәтелгән лицензия таләпләрен бозуга китерә торган яисә китерергә мөмкин булган гамәлләренә (гамәл кылмавына) карата лицензиатның позициясен нигезләү.
Кисәтүгә карата каршылыкны лицензиат кәгазьдә почта аша җибәреп, кисәтүдә күрсәтелгән электрон почта адресына электрон документ рәвешендә яки мондый кисәтүдә күрсәтелгән башка ысуллар белән тапшыра ала.
Инспекция кисәтүгә карата каршылыкны карау нәтиҗәләре буенча лицензиатка мондый каршылык алганнан соң 20 эш көне эчендә җавап җибәрә.
Карау нәтиҗәләре буенча кисәтүгә карата каршылык канәгатьләндерелгән очракта, мондый кисәтү мәгълүматлары башка профилактик чаралар һәм контроль (күзәтчелек) чаралар үткәрү өчен кулланылмый.
23. Консультация 248-ФЗ номерлы федераль законның 50 статьясы нигезендә гамәлгә ашырыла.
Лицензиатлар һәм аларның вәкилләре мөрәҗәгатьләре буенча Инспекциянең вазыйфаи затлары түбәндәге мәсьәләләр буенча консультацияләр бирәләр:
а) лицензия контролен оештыру һәм гамәлгә ашыру;
б) профилактик чаралар үткәрү тәртибе;
в) лицензия контроле предметы.
24. Язма консультация бирү Әлеге Нигезләмәнең 23 пунктындагы «в» пунктчасында каралган мәсьәлә буенча, язма рәвештә тиешле гариза кергән очракта башкарыла.
25. Лицензиатлардан һәм (яки) аларның вәкилләреннән бертөрле сорауларны үз эченә алган биш һәм аннан да күбрәк гаризасы килгән очракта, мондый гаризалар буенча консультация «Интернет» мәгълүмат-телекоммуникация челтәрендә Инспекциянең рәсми сайтында Россия Федерациясенең дәүләт, коммерция һәм закон белән саклана торган сер турындагы закон таләпләрен исәпкә алып, инспекция башлыгы тарафыннан имзаланган язма аңлатма урнаштыру юлы белән башкарыла.
26. Профилактик визит 248-ФЗ номерлы федераль законның 52 статьясы нигезендә гамәлгә ашырыла.
Мәҗбүри профилактик визитлар күпфатирлы йортлар белән идарә итү буенча эшкуарлык эшчәнлеген гамәлгә ашыра башлаучы лицензиатларга, шулай ук югары куркыныч категориясенә караган лицензия контроле объектларына карата үткәрелә. Инспекция лицензиатка профилактик визитны күпфатирлы йортлар белән идарә итү эшчәнлеге башланганнан соң бер елдан да соңга калмыйча үткәрергә тәкъдим итәргә тиеш.
Мәҗбүри профилактик визит уздыру турында лицензиатка аны уздыру датасына кадәр кимендә биш эш көне алдан хәбәр ителергә тиеш.
Лицензиат мәҗбүри профилактик визит үткәрүдән баш тартырга хокуклы, бу хакта Инспекциягә ул уздырылганчы кимендә өч эш көне элек хәбәр итә.
Профилактик визит лицензиат эшчәнлеген гамәлгә ашыру урыны буенча профилактик әңгәмә формасында яки видео-конференц-элемтә куллану юлы белән үткәрелә.
Мәҗбүри профилактик визитны үткәрү вакыты бер эш көне тәшкил итә.
Профилактик визит барышында лицензиатка аның эшчәнлегенә лицензия контроле объекты буларак куелган лицензия таләпләре, аның эшчәнлеген лицензия контроле объекты буларак риск категорияләренә кертү, риск категориясен киметүнең нигезләре һәм киңәш ителә торган ысуллары, шулай ук күрсәтелгән эшчәнлеккә карата тиешле куркыныч категориясенә караган лицензия контроле объекты буларак үткәрелгән контроль (күзәтчелек) чараларның төрләре, эчтәлеге һәм интенсивлыгы турында мәгълүмат бирелә.
Профилактик визит үткәргәндә лицензиатларга лицензия таләпләрен бозуны бетерү турында күрсәтмәләр бирелми. Профилактик визит барышында лицензиат тарафыннан алынган аңлатмалар тәкъдим итү характерына ия.
Әгәр профилактик визит үткәргәндә лицензия контроле объектларының закон белән саклана торган кыйммәтләргә зарар (зыян) китерүе турыдан-туры куркыныч тудыруы яки мондый зыян китерелүе ачыкланган очракта, Инспектор шунда ук, контроль (күзәтчелек) чараларын үткәрү турында карар кабул итү өчен, Инспекция башлыгына (башлык урынбасарына) бу хакта мәгълүмат җибәрә.

IV. Лицензия контролен гамәлгә ашырганда контроль (күзәтчелек) чаралар үткәрүне оештыру

27. Лицензия контролен гамәлгә ашырганда түбәндәге контроль (күзәтчелек) чаралары үткәрелә:
а) планлы һәм планнан тыш нигездә лицензиат белән үзара хезмәттәшлекне күздә тота торган:
инспекция визиты;
документар тикшерү;
күчмә тикшерү;
б) лицензиат белән аралашмыйча:
лицензия таләпләрен үтәүне күзәтү;
күчмә карап чыгу.
28. Контроль (күзәтчелек) чара контроль (күзәтчелек) чараларының бердәм реестрына аны формалаштыру һәм алып бару кагыйдәләре белән билгеләнгән мәгълүматлар кертелгәннән соң, лицензия таләпләрен үтәүне һәм күчмә тикшереп чыгуны күзәтүдән тыш, шулай ук Реестр операторы тарафыннан теркәлгән контроль (күзәтчелек) чараларының бердәм реестрының эшләмәү очракларын исәпкә алмаганда, башланып китәргә мөмкин.
29. Инспекция визиты лицензиатның урнашкан (эшчәнлекне гамәлгә ашыру) урыны (аның филиаллары, вәкиллекләре, аерымланган структур бүлекчәләре) буенча үткәрелә.
30. Инспекция визиты барышында түбәндәге контроль (күзәтчелек) гамәлләр башкарылырга мөмкин:
а) карап тикшерү;
б) сораштыру;
в) язма аңлатмалар алу;
г) лицензия таләпләре нигезендә лицензиатның (аның филиаллары, вәкиллекләре, аерым структур бүлекчәләре) урнашкан (эшчәнлеген гамәлгә ашыру) урынында булырга тиешле документларны таләп итү.
31. Документар тикшерү барышында түбәндәге контроль (күзәтчелек) гамәлләр башкарылырга мөмкин:
а) язма аңлатмалар алу;
б) документлар таләп итү.
32. Күчмә тикшерү барышында түбәндәге контроль (күзәтчелек) гамәлләр башкарылырга мөмкин:
а) карап тикшерү;
б) сораштыру;
в) язма аңлатмалар алу;
г) инструменталь тикшерү;
д) экспертиза.
33. Урынга барып тикшерү лицензиатның урнашкан (эшчәнлекне гамәлгә ашыру) урыны (аның филиаллары, вәкиллекләре, аерымланган структур бүлекчәләре) буенча үткәрелә.
Күчмә тикшерүне үткәрү вакыты 10 эш көненнән артмаска тиеш. Бер кече эшкуарлык субъектына карата урынга барып тикшерү барышында хезмәттәшлек итүнең гомуми вакыты кече предприятие өчен 50 сәгатьтән һәм микропредприятие өчен 15 сәгатьтән артмаска тиеш, үткәрү өчен нигез булып 248-ФЗ Федераль законының 57 статьясының 1 өлеше 6 пункты тора торган һәм ул микропредприятие өчен 40 сәгатьтән артык дәвам итә алмый торган күчмә тикшерүдән тыш.
34. Лицензиатларга карата планлы контроль (күзәтчелек) чаралары Инспекция тарафыннан формалаштырыла торган һәм Татарстан Республикасы Прокуратурасы органнары белән килештерелергә тиешле чираттагы календарь елга планлы контроль (күзәтчелек) чараларын үткәрү планы (алга таба – еллык контроль (күзәтчелек) чаралары планы) нигезендә үткәрелә.
35. Планлы контроль (күзәтчелек) чараларын үткәргәндә, Инспекциянең вазыйфаи затлары тикшерү битләрен (лицензиатның лицензия таләпләрен үтәвен яки үтәмәвен күрсәтүче контроль сораулар исемлеге) кулланалар.
36. Тикшерү битләре (лицензиатның лицензия таләпләрен үтәвен яки үтәмәвен күрсәтүче контроль мәсьәләләр исемлеге) Россия Федерациясе Хөкүмәте билгеләгән гомуми таләпләр нигезендә Инспекция тарафыннан эшләнә һәм раслана.
37. Лицензия таләпләрен үтәүне күзәтү вакытында Инспекция түбәндәгеләрне гамәлгә ашыра:
а) Россия Федерациясе законнары белән билгеләнгән тәртиптә килгән документларның һәм мәгълүматларның вакытында килү-килмәвен, тулылыгын һәм дөреслеген тикшерә;
б) лицензиат эшчәнлеге турында торак-коммуналь хуҗалык системасында урнаштырылган мәгълүматны өйрәнә.
38. Күчмә тикшерү лицензиатның урнашкан (эшчәнлекне гамәлгә ашыру) урыны (аның филиаллары, вәкиллекләре, аерымланган структур бүлекчәләре), контроль объекты урнашкан урын буенча үткәрелә.
Күчмә тикшереп чыгу барышында түбәндәге контроль (күзәтчелек) чаралары үткәрелергә мөмкин:
карап тикшерү;
сынау.
Күчмә тикшереп чыгу лицензиатка хәбәр итмичә үткәрелә.
Бер объектны (бер-берсенә якын урнашкан берничә объектны) күчмә тикшереп чыгу вакыты бер эш көненнән артмаска тиеш.
39. Лицензия контролен гамәлгә ашырганда планнан тыш контроль (күзәтчелек) чаралары 248 - ФЗ номерлы Федераль законның 57 статьясының 1 өлешендәге 1, 3 - 6 пунктларында һәм 66 статьясының 12 өлешендә каралган нигезләр буенча үткәрелә.
Әгәр планнан тыш контроль (күзәтчелек) чарасын үткәрү өчен нигез булып, закон белән саклана торган кыйммәтләргә зарар (зыян) китерүнең турыдан-туры куркынычы турында мәгълүмат тора икән, аны булдырмау һәм бетерү буенча кичекмәстән чаралар күрү өчен, Инспекция планнан тыш контроль (күзәтчелек) чарасын кичекмәстән (тиешле мәгълүмат алганнан соң егерме дүрт сәгать эчендә), шул ук вакыт эчендә бу хакта прокуратура органына контроль объекты урнашкан урын буенча 248-ФЗ номерлы федераль законның 66 статьясының 5 өлешендә каралган документларны җибәрү юлы белән хәбәр итеп, үткәрүгә керешә. Бу очракта лицензиатка планнан тыш контроль (күзәтчелек) чарасын үткәрү турында хәбәр итү үткәрелмәскә мөмкин.
Планнан тыш контроль (күзәтчелек) чарасын үткәрү һәм төрен сайлау турында карар кабул иткәндә зарар (зыян) китерү куркынычын бәяләү максатларында Инспекция әлеге Нигезләмәнең 3 нче кушымтасы нигезендәге лицензия таләпләрен бозу куркынычы индикаторларына таяна.
40. Лицензиат булган шәхси эшкуар контроль (күзәтчелек) чарасын үткәргәндә түбәндәге очракларда катнашу мөмкин түгеллеге турында Инспекциягә мәгълүмат бирергә хокуклы:
а) аның вакытлыча эшкә сәләтсезлеге;
б) аның башка торак пунктта хезмәт командировкасында яки ялда булуы.
Тәкъдим ителгән мәгълүматны карау нәтиҗәләре буенча Инспекция контроль (күзәтчелек) чарасын үткәргәндә лицензиатның катнаша алмавы турында мәгълүмат бирү өчен сәбәп булган шартларны бетерү өчен кирәкле вакытка контроль (күзәтчелек) чарасын үткәрүне күчерү турында карар кабул итә.
41. Күчмә тикшерү яки инспекция визиты вакытында Инспекторлар, лицензия таләпләрен бозу дәлилләрен теркәү өчен, фотога төшерү, аудио- һәм видеоязма куллана ала.
Контроль (күзәтү) чараларын үткәргәндә, контроль (күзәтү) чараларын, фотога төшерү, аудио- һәм видеоязмаларны үткәрү өчен кирәкле техник чараларны, шул исәптән электрон исәпләү машиналарын һәм электрон мәгълүмат йөртүчеләрне, күчерү аппаратларын, сканерларны, телефоннааудио- һәм видеоязма чараларын, фотоаппаратларны куллану зарурлыгы турында карар Инспектор тарафыннан мөстәкыйль кабул ителә.
Лицензия таләпләрен бозу дәлилләрен теркәү өчен, фотога төшерү, аудио- һәм видеоязманың кул астында булган теләсә нинди техник чаралары кулланылырга мөмкин. Фотога төшерү, аудио- һәм видеоязма ясау һәм бу максатлар өчен кулланылган техник чаралар турында мәгълүмат контроль (күзәтчелек) чарасы актында (алга таба – акт) чагылдырыла.
Лицензия таләпләрен бозуларны фотога төшерү ярдәмендә теркәү лицензия таләпләрен бозуларның һәркайсына кимендә ике фото белән үткәрелә. Аудио- һәм видеоязмалар контроль (күзәтчелек) чарасы барышында язманың башында һәм ахырында язманың башлану вакыты, урыны, вакыты һәм тәмамлануы турында хәбәр итү белән өзлексез башкарыла. Язу барышында лицензия таләпләрен бозуның урыны һәм характеры җентекләп теркәлә һәм күрсәтелә.
Фотога төшерү, аудио - һәм видеоязма нәтиҗәләре актка кушымта булып тора.
Лицензия таләпләрен бозу дәлилләрен теркәү өчен фотога төшерү, аудио- һәм видеоязмаларны куллану Россия Федерациясенең Дәүләт, коммерция, хезмәт яки закон белән саклана торган серне яклау турындагы законнары таләпләрен исәпкә алып башкарыла.

V. Контроль (күзәтчелек) чарасы нәтиҗәләрен рәсмиләштерү

42. Контроль (күзәтчелек) чара нәтиҗәләрен рәсмиләштерү 248-ФЗ номерлы федераль законның 87 статьясы нигезендә башкарыла.
43. Контроль (күзәтчелек) чарасы тәмамланганнан соң, лицензиат белән үзара хезмәттәшлекне күздә тотып, акт төзелә.
44. Актны рәсмиләштерү мондый чара тәмамланган көнне контроль (күзәтчелек) чарасы уздырылган урында башкарыла.
45. Лицензиат яки аның вәкиле актны имзалаудан баш тарткан яки мөмкин булмаган очракта, анда тиешле билге куела. Бу очракта акт лицензиатка 248-ФЗ номерлы Федераль законның 21 статьясында билгеләнгән тәртиптә җибәрелә.
46. Дәүләт, коммерция, хезмәт яки закон белән саклана торган башка серне тәшкил итүче мәгълүматны үз эченә алган контроль (күзәтчелек) чара нәтиҗәләре Россия Федерациясе законнарында каралган таләпләрне үтәп рәсмиләштерелә.
47. Контроль (күзәтчелек) чара үткәрү нәтиҗәләре буенча лицензиат тарафыннан лицензия таләпләрен бозу ачыкланган очракта, Инспектор тарафыннан, актны рәсмиләштергәннән соң, мондый хокук бозуларны бетерү турында һәм (яки) закон белән саклана торган кыйммәтләргә зарар (зыян) китерүне булдырмау буенча чаралар үткәрү турында күрсәтмә бирелә.
48. Лицензиат яки аның вәкиле, 248-ФЗ номерлы федераль законның 88 статьясының 2 өлешендә билгеләнгән очраклардан тыш, актның эчтәлеге белән контроль (күзәтчелек) чарасы уздырылган урында таныша

VI. Лицензия контролен гамәлгә ашырганда, Инспекция карарларына, вазыйфаи затларның гамәлләренә (гамәл кылмавына) шикаять бирү тәртибе

49. Контроль (күзәтчелек) чаралары кысаларында Инспекция карарларына, Инспекциянең вазыйфаи затларының карарларына, актларына, гамәлләренә (гамәл кылмавына) судка кадәр шикаять бирү хокукына 248-ФЗ номерлы Федераль законның 40 статьясының 4 өлешендә күрсәтелгән лицензиатлар ия.
50. Инспекциянең территориаль органы карарына, аның вазыйфаи затларының гамәлләренә (гамәл кылмавына) карата шикаятьне Инспекциянең территориаль органы җитәкчесе яки инспекция башлыгы карый.
Инспекциянең территориаль органы җитәкчесе (җитәкчесе урынбасарының) гамәлләренә (гамәл кылмавына) карата шикаятьне Инспекция башлыгы карый.
Инспекция карарына, Инспекциянең вазыйфаи затының гамәлләренә (гамәл кылмавына) карата шикаятьне Инспекция башлыгы карый.
51. Инспекциянең һәм аның территориаль органнары карарына, аларның вазыйфаи затларның гамәлләренә (гамәл кылмавына) шикаять лицензиат үз хокуклары бозылуы турында белгән яки белергә тиеш булган көннән алып 30 календарь көн эчендә бирелергә мөмкин.
52. Инспекция күрсәтмәсенә шикаять лицензиат күрсәтмәне алганнан соң 10 эш көне эчендә бирелергә мөмкин.
53. Шикаять бирү вакыты җитди сәбәпләр аркасында узып киткән очракта, шикаять бирүче затның үтенече буенча күрсәтелгән срок Инспекция тарафыннан кире кайтарылырга мөмкин.

Күпфатирлы йортлар белән идарә итү буенча эшкуарлык эшчәнлеген гамәлгә ашыруга төбәк дәүләт лицензия контроле турында кушымта итеп бирелгән нигезләмәгә 1 нче кушымта

ЛИЦЕНЗИЯ КОНТРОЛЕ ОБЪЕКТЛАРЫН ЗАКОН БЕЛӘН САКЛАНА ТОРГАН КЫЙММӘТЛӘРГӘ ЗАРАР (ЗЫЯН) КИТЕРҮ КУРКЫНЫЧЫ
 КАТЕГОРИЯЛӘРЕНӘ КЕРТҮ КРИТЕРИЙЛАРЫ

Лицензия нигезендә күпфатирлы йортлар белән идарә итү буенча эшкуарлык эшчәнлеген алып баручы юридик затлар һәм шәхси эшкуарлар тарафыннан Лицензия таләпләрен үтәмәүнең потенциаль тискәре нәтиҗәләре авырлыгы һәм масштабы буенча лицензиатларның эшчәнлеге «А» яки «Б» авырлык төркемнәренә бүленә.
«А» авырлык төркеменә лифтлар һәм (яки) үзәкләштерелгән газ белән тәэмин итү системасы белән җиһазландырылган күпфатирлы йортлар, шул исәптән кайнар су белән тәэмин итү һәм (яки) җылылык белән тәэмин итү буенча хезмәтләр күрсәтү өчен газ кулланыла торган күпфатирлы йортлар белән идарә итү буенча лицензиатларның эшчәнлеге керә.
Башка очракларда лицензиатның эшчәнлеге «Б» авырлык төркеменә карый.
Лицензиатлар тарафыннан лицензия таләпләрен үтәмәү ихтималлыгын бәяләүне исәпкә алып, лицензия контроленә алынырга тиешле эшчәнлек «1» яки «2» ихтималлык төркемнәренә бүленә.
«1» ихтималлык төркеменә лицензиат эшчәнлеген закон белән саклана торган кыйммәтләргә зарар (зыян) китерү куркыныч категориясенә кертү турында соңгы ике ел дәвамында законлы көченә кергән карар кабул ителгән көнгә үтәлмәгән Административ хокук бозулар турында Россия Федерациясе кодексының 14.1.3 статьясының 2 һәм 3 өлешләрендә каралган административ хокук бозулар кылган өчен лицензиатка - юридик затка, аның вазыйфаи затларына яки лицензиатка - шәхси эшкуарга административ җәза билгеләү турында карары булган лицензиатларның эшчәнлеге керә.
«2» ихтималлык төркеменә соңгы өч ел дәвамында планлы яки планнан тыш контроль (күзәтчелек) чарасын үткәргәндә лицензия таләпләрен бозулар ачыкланмаган, шулай ук ачыкланган лицензия таләпләрен бозулар бетерелгән лицензиатларның эшчәнлеге керә.
Лицензиатның эшчәнлеген билгеле бер куркыныч категориясенә кертү авырлык төркеме һәм ихтималлык төркеме нисбәтенә нигезләнә.

Куркыныч категориясе | Авырлык төркеме | Ихтималлык төркеме
Югары | А | 1
Уртача | А | 2
Урта | Б | 1
Түбән | Б | 2
Күпфатирлы йортлар белән идарә итү буенча эшкуарлык эшчәнлеген гамәлгә ашыруга төбәк дәүләт лицензия контроле турында кушымта итеп бирелгән нигезләмәгә 2 нче кушымта

ЛИЦЕНЗИЯ КОНТРОЛЕНЕҢ ТӨП КҮРСӘТКЕЧЛӘРЕ ҺӘМ АЛАРНЫҢ МАКСАТЧАН КҮРСӘТКЕЧЛӘРЕ, ИНДИКАТИВ КҮРСӘТКЕЧЛӘР

1. Лицензия контролен гамәлгә ашыруның эффектлылыгы һәм нәтиҗәлелегенең төп күрсәткече булып, күпфатирлы йортта гомуми милекне идарәче оешманың тиешенчә тотмавы нәтиҗәсендә булган вакыйгалар нәтиҗәсендә һәлак булган күпфатирлы йортларда яшәүче (гражданнарның үз гаебе белән булган вакыйгалар нәтиҗәсендә һәлак булган кешеләрне исәпкә алмаганда), 100 мең гражданга (кешегә) исәпләнгән кешеләр саны тора.
Төп күрсәткечнең максатчан әһәмияте Татарстан Республикасы Министрлар Кабинеты тарафыннан ел саен билгеләнә.
2. Лицензия контролен гамәлгә ашыруның нәтиҗәлелеге һәм эффектлылыгы күрсәткечләре булып түбәндәгеләр тора:
1) хисап чорында үткәрелгән планлы контроль (күзәтчелек) чаралар саны;
2) хисап чорында үткәрелгән планнан тыш контроль (күзәтчелек) чаралар саны;
3) контроль объектының шулай ук ачыкланган лицензия таләпләрен бозу куркынычы индикаторлары тарафыннан расланган параметрларга туры килүен ачыклау яки контроль объектының мондый параметрлардан тайпылуын ачыклау нигезендә үткәрелгән планнан тыш контроль (күзәтчелек) чаралар саны, хисап чорында;
4) хисап чорында үзара хезмәттәшлек белән үткәрелгән контроль (күзәтчелек) чараларының гомуми саны;
5) контроль (күзәтчелек) чараларының һәр төре буенча үзара хезмәттәшлек белән үткәрелгән контроль (күзәтчелек) чаралары саны;
6) хисап чорында дистанцион хезмәттәшлек чараларын кулланып үткәрелгән контроль (күзәтчелек) чаралары саны;
7) хисап чорында үткәрелгән мәҗбүри профилактик визитлар саны;
8) хисап чорында игълан ителгән лицензия таләпләрен бозуга юл куймау турында кисәтүләр саны;
9) хисап чорында лицензия таләпләрен бозу очраклары ачыкланган контроль (күзәтчелек) чаралар саны;
10) хисап чорында административ хокук бозулар турында эшләр кузгатылган контроль (күзәтчелек) чаралар саны;
11) хисап чорында контроль (күзәтчелек) чаралары нәтиҗәләре буенча салынган административ штрафлар суммасы;
12) хисап чорында контроль (күзәтчелек) чараларын үткәрүне килештерү турында прокуратура органнарына җибәрелгән гаризалар саны;
13)хисап чорында прокуратура органнары тарафыннан килештерүдән баш тартылган контроль (күзәтчелек) чараларын үткәрүне килештерү турында прокуратура органнарына җибәрелгән гаризалар саны;
14) хисап чоры ахырына исәпкә алынган контроль объектларының гомуми саны;
15) хисап чоры ахырына һәр куркыныч категориясе буенча куркыныч категорияләренә кертелгән исәпкә алынган контроль объектлары саны;
16) хисап чоры ахырына исәпкә алынган лицензиатлар саны;
17) хисап чорында контроль (күзәтчелек) чаралары үткәрелгән, исәпкә алынган лицензиатлар саны;
18) хисап чорында лицензиатларның судка кадәрге тәртиптә бирелгән шикаятьләренең гомуми саны;
19) контроль (күзәтчелек) органы тарафыннан карау вакыты бозылган шикаятьләр саны, хисап чоры өчен;
20) лицензиатлар тарафыннан судка кадәр тәртиптә бирелгән, аларны карау нәтиҗәләре буенча контроль (күзәтчелек) органы карарын тулысынча яки өлешчә гамәлдән чыгару яки контроль (күзәтчелек) органнары вазыйфаи затларының гамәлләрен (гамәл кылмавын) гамәлдән чыгару турында карар кабул ителгән шикаятьләр саны, хисап чорында;
21) лицензиатлар тарафыннан суд тәртибендә җибәрелгән контроль (күзәтчелек) органнары вазыйфаи затларының карарларына, гамәлләренә (гамәл кылмауына) карата бәхәсләшү турында дәгъва гаризалары саны, хисап чорында;
22) лицензиат тарафыннан суд тәртибендә җибәрелгән, алар буенча белдерелгән таләпләрне канәгатьләндерү турында карар кабул ителгән контроль (күзәтчелек) органнары вазыйфаи затларының карарларына, гамәлләренә (гамәл кылмауына) карата бәхәсләшү турында дәгъва гаризалары саны, хисап чорында;
23) лицензия контролен оештыру һәм гамәлгә ашыру таләпләрен тупас бозып үткәрелгән һәм нәтиҗәләре гамәлдә түгел дип танылган һәм (яки) гамәлдән чыгарылган контроль (күзәтчелек) чаралары саны, хисап чорында.

Күпфатирлы йортлар белән идарә итү буенча эшкуарлык эшчәнлеген гамәлгә ашыруга төбәк дәүләт лицензия контроле турында кушымта итеп бирелгән нигезләмәгә 3 нче кушымта

ЛИЦЕНЗИЯ КОНТРОЛЕН ГАМӘЛГӘ АШЫРГАНДА, ПЛАННАН ТЫШ ТИКШЕРҮЛӘР ҮТКӘРҮ КИРӘКЛЕГЕН БИЛГЕЛӘҮ ӨЧЕН КУЛЛАНЫЛА ТОРГАН ЛИЦЕНЗИЯ ТАЛӘПЛӘРЕН БОЗУ КУРКЫНЫЧЫ ИНДИКАТОРЛАРЫ

1. Вакыт берәмлеге (ай, квартал) өчен Татарстан Республикасы Дәүләт торак инспекциясе адресына күпфатирлы йортта биналар хуҗалары булган гражданнардан (мөрәҗәгать иткән гражданның шәхесен билгеләргә мөмкинлек бирә торган ысул белән килгән) яки оешмалардан килгән мөрәҗәгатьләр санының, лицензиатлар затлар тарафыннан лицензия таләпләрен бозу фактлары турында дәүләт хакимияте органнарыннан, җирле үзидарә органнарыннан, массакүләм мәгълүмат чараларыннан, «Интернет» мәгълүмат-телекоммуникация челтәреннән, дәүләт мәгълүмат системаларыннан килгән мәгълүмат санының алдагы шундый ук чор һәм (яки) алдагы календарь елның шул ук чоры белән чагыштырганда өч тапкыр һәм аннан да күбрәк артуы.
2. Россия Федерациясе Торак Кодексының 165 статьясының 5 өлешендә билгеләнгән тәртипкә, формаларга, срокларга һәм вакытлычалыкка ярашлы рәвештә торак-коммуналь хуҗалыкның дәүләт мәгълүмат системасында урнаштырылырга тиешле мәгълүматның өч һәм аннан да күбрәк ай дәвамында яңартылмавы.